बरामद सामग्री में 50 हजार इलेक्ट्रानिक डेटोनेटर, 56 क्विंटल अमोनियम नाइट्रेट, 30 पावर जेल, 100 जिलेटिन राड, 7 कार्टन जिलेटिन, 4 हजार मीटर डेटोनेटर वायर, तीन बोरा इलेक्ट्रिक वायर आ काफी मात्रा में सेफ्टी पिन बाटे। हालांकि, बरामद माल के अभी ले कवनो दावेदार सामने नइखे आइल। एह वजह से एकरा इस्तेमाल के लेके कई तरह के आशंका व्यक्त कइल जा रहल बाटे।
एसपी विकास वैभव के मौजूदगी में कई घंटा ले चलल तलाशी की फाइनल सूची तैयार कइल जा रहल बाटे। उनुकर कहनाम बा कि बढ़ईयाबाग में रहे वाला सीके दुबे के झोपड़ीनुमा घर के तीन गो कमरा में में एह सभ के छिपा के राखल गइल रहे। पहिला नजर में पुलिस एह भंडार के बिहार- झारखंड के नक्सली संगठनन से जुडल मान रहल बाटे। बिहार में हाल के दिनन में एह तरह के कई जखीरा बरामद भइल बाटे।
bho_Deva bho_Deva